Jukšteino valsčius

Jukšteino valsčius () – Rytų Prūsijos administracinis teritorinis vienetas, gyvavęs 1874–1909 m. dabartinės Kaliningrado srities rytinėje dalyje. Priklausė Ragainės apskričiai. Valsčiaus centras buvo Jukšteine.

Istorija
Suformuotas 1874 m. pagal 1872 m. priimtus „Apskričių nuostatus Prūsijos, Brandenburgo, Pomeranijos, Poznanės, Silezijos ir Saksonijos provincijoms“Vasilijus Safronovas, Valsčius, 2, Mažosios Lietuvos enciklopedija. Nuoroda tikrinta 2024-09-01. iš 6 kaimo bendruomenių ir 1 dvaro apygardos. 1903 m. valsčiuje suformuota nauja Dundulių dvaro apygarda,Landkreis Ragnit , Gemeindeverzeichnis Deutschland 1900. Nuoroda tikrinta 2024-10-12. 1905 m. vietoj dviejų, Senųjų ir Naujųjų Mikėnų, minima viena – Mikėnų kaimo bendruomenė. 1909 m. valsčius panaikintas: Dundulių dvaro apygarda perduota Būdviečių valsčiui, Jukšteino dvaro apygarda – Raudžių valsčiui, Danenbergo, Mikėnų, Naujųjų Krauleidžių, Vėdaraitiškių ir Vėdarų kaimo bendruomenės priskirtos naujam Vėdaraitiškių valsčiui.Amtsbezirk Sandkirchen, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-10-12.

Valsčius buvo rytinėje apskrities dalyje, prie Šešupės. Vyravo kultūrinis kraštovaizdis, Šešupės slėnyje buvo natūralių pievų, į šiaurę nuo valsčiaus plytėjo Trapėnų giria, valsčiaus pietinėje dalyje augo nedidelis Dundulių miškas. Valsčių kirto Ragainės–Lazdynų plentas.

1905 m. valsčiuje buvo 958 gyventojai, iš jų 170 lietuvių (17,7 %). Daugiausia lietuvių gyveno Naujuosiuose Krauleidžiuose (38,0 %) ir Vėdaruose (35,3 %). Didžiausios gyvenvietės buvo Naujieji Krauleidžiai (237 gyv.) ir Vėdaraitiškiai (232 gyv.).

 Šaltiniai 

Kategorija:Ragainės apskrities valsčiai